
(สำเนา)
รายงานการประชุมสภาองค์การบริหารส่วนตำบลฉลุง
สมัยสามัญ สมัยที่สี่ ครั้งที่ ๑ ประจำปี พ.ศ. ๒๕๖๓
วันจันทร์  ที่  ๑๔  ธันวาคม  ๒๕๖๓  เวลา ๐๙.๓๐ น.
ณ ห้องประชุมองค์การบริหารส่วนตำบลฉลุง
…………………………………………..
ผู้มาประชุม
1. นายมาหมาด		แปดเนียม		ประธานสภา อบต.ฉลุง
2. นายดาราสาด	มะสมัน			สมาชิกสภา อบต.ฉลุง ม.๑
3. นายมีซัน		หมาดมานัง		สมาชิกสภา อบต.ฉลุง ม.๒
4. นางจิราวรรณ์	ผิวเหลือง		สมาชิกสภา อบต.ฉลุง ม.๒
5. นายราเสบ		อนดารา			สมาชิกสภา อบต.ฉลุง ม.๓
6. นายยูโสบ		หมาดมานัง		สมาชิกสภา อบต.ฉลุง ม.๔
7. นายอรุณ		หมาดสา			สมาชิกสภา อบต.ฉลุง ม.๕
8. นายตาเลบ		คงถิ่น			สมาชิกสภา อบต.ฉลุง ม.๕
9. นายบัซรีย์		สัตย์สุข			สมาชิกสภา อบต.ฉลุง ม.๖
10. นายสันติ		ลีมูสา			สมาชิกสภา อบต.ฉลุง ม.๗
11. นายอะหมาด	หมาดดาเร๊ะ		สมาชิกสภา อบต.ฉลุง ม.๗
12. นายอรุณ		ปะดูกา			สมาชิกสภา อบต.ฉลุง ม.๘
13. นายกูอาสัน		บิสนุม			สมาชิกสภา อบต.ฉลุง ม.๘
14. นายรอเชต		ขาวผ่อง			สมาชิกสภา อบต.ฉลุง ม.๙
15. นายยูโสบ		หลงจิ			สมาชิกสภา อบต.ฉลุง ม.๑๐
16. นางสุณี		ล่าแหละหมัน		สมาชิกสภา อบต.ฉลุง ม.๑๐
17. นายประเสริฐ	อิสอีด			สมาชิกสภา อบต.ฉลุง ม.๑๑
18. นายอาสัน		หลงตา			สมาชิกสภา อบต.ฉลุง ม.๑๑
19. นายมอหราด		อาดำ			สมาชิกสภา อบต.ฉลุง ม.๑๒
20. นางสานีเราะฮ์	อุมา			สมาชิกสภา อบต.ฉลุง ม.๑๓
21. นายมูฮัมหมาด 	หยังหาด			สมาชิกสภา อบต.ฉลุง ม.๑๔
22. นายจรัญ 		เส็นหล๊ะ			เลขานุการสภาองค์การบริหารส่วนตำบลฉลุง      
ผู้ไม่มาประชุม
1. นายสุชาติ		สิลสาวรีย์		รองประธานสภา อบต.ฉลุง         ลา           
2. นายสุกรี		หาโส๊ะ			สมาชิกสภา อบต.ฉลุง ม.๙         ลา
3. นายมูฮำหมาดซอแล๊ะ เทศอาเส็น		สมาชิกสภา อบต.ฉลุง ม.๑๒       ลา
4. นายยะโกบ		เนื้ออ่อน			สมาชิกสภา อบต.ฉลุง ม.๑๔       ลา
ผู้เข้าร่วมประชุม
1. นายรอเฝน		ระสุโส๊ะ			รองนายกองค์การบริหารส่วนตำบลฉลุง
2. นางรอฝีเซ๊าะ	ใบกาเด็น		รองนายกองค์การบริหารส่วนตำบลฉลุง
3. นางพรทิภา		รอเกต			หัวหน้าสำนักปลัด
4. นางจันทิรา		ทองคำ			ผู้อำนวยการกองคลัง
/๕.นางสาว…


5. นางสาวฟาติมา	รักสัตย์			ผู้อำนวยการกองการศึกษาฯ
6. นายชัยยุทธ		จิตต์ภักดี		ผู้อำนวยการกองสวัสดิการสังคม
7. นายรัฐศาสตร์	ลารีนู		         นักวิเคราะห์นโยบายและแผนชำนาญการ
8. นางอรุณี		หลงหัน			นักประชาสัมพันธ์ชำนาญการ
9. นางมารี		เสนีวาสน์		นักวิชาการเงินและบัญชีชำนาญการ
10. นายประวิทย์		พูลภักดี			นายช่างโยธาอาวุโส
11. นางอาลีย๊ะ		หลงหัน			เจ้าพนักงานธุรการชำนาญงาน

เริ่มประชุม	เวลา ๐๙.๓๐ นาฬิกา
		เมื่อถึงกำหนดเวลานัดประชุม นายมาหมาด  แปดเนียม  ประธานสภาองค์การบริหารส่วนตำบลฉลุง ขึ้นทำหน้าที่ประธานสภาในที่ประชุม ประธานสภาฯ ได้ตรวจดูสมาชิกสภาองค์การบริหารส่วนตำบลฉลุง ได้เข้าประชุมครบองค์ประชุมหรือไม่ เมื่อเห็นว่าครบองค์ประชุมแล้ว จึงกล่าวเปิดประชุม และดำเนินการประชุมตามระเบียบวาระ ดังนี้

ระเบียบวาระที่  ๑		เรื่องที่ประธานจะแจ้งต่อที่ประชุม
นายมาหมาด  แปดเนียม		แนะนำรองนายกองค์การบริหารส่วนตำบลฉลุง และพนักงานส่วนตำบล
     (ประธานสภาฯ)		คนใหม่ ขอเชิญแนะนำตัวครับ
นายรอเฝน   ระสุโส๊ะ		เรียนท่านประธานสภาที่เคารพ กระผมนายรอเฝน  ระสุโส๊ะ  ดำรงตำแหน่ง 
(รองนายก อบต.ฉลุง)	รองนายกองค์การบริหารส่วนตำบลฉลุง ลำดับที่ ๑ กระผมมีความยินดีเป็นอย่างยิ่งที่ได้มาร่วมงานกับ	ทุกท่าน และหวังว่าทุกท่านคงให้ความร่วมมือในการทำงานเป็นอย่างดีเพื่อพัฒนาองค์การบริหารส่วนตำบลฉลุงต่อไป
 นายชัยยุทธ  จิตต์ภักดี		เรียนท่านประธานสภาที่เคารพ กระผมนายชัยยุทธ  จิตต์ภักดี  ตำแหน่ง
(ผอ.กองสวัสดิการสังคม)		ผู้อำนวยการกองสวัสดิการสังคม ย้ายมาจากองค์การบริหารส่วนตำบล
ท่าแพ อำเภอท่าแพ จังหวัดสตูล ตั้งแต่วันที่ ๑๕ ตุลาคม ๒๕๖๓
   นางมารี   เสนีวาสน์		เรียนท่านประธานสภาที่เคารพ ดิฉันนางมารี   เสนีวาสน์ ตำแหน่ง
(นักวิชาการเงินและบัญชี)		นักวิชาการเงินและบัญชี ย้ายมาจากองค์การบริหารส่วนตำบลสาคร
				อำเภอท่าแพ จังหวัดสตูล

ที่ประชุม			รับทราบ

ระเบียบวาระที่ ๒		รับรองรายงานการประชุม
นายมาหมาด   แปดเนียม		ตามที่สภาองค์การบริหารส่วนตำบลฉลุงได้มีการประชุมสภาองค์การบริหาร
(ประธานสภาฯ)	ส่วนตำบลฉลุง สมัยสามัญ สมัยที่สาม ครั้งที่ ๒ ประจำปี พ.ศ. ๒๕๖๓ เมื่อวันพฤหัสบดี ที่ ๑๓ สิงหาคม ๒๕๖๓ ณ ห้องประชุมองค์การบริหารส่วนตำบลฉลุง ซึ่งทางฝ่ายเลขานุการสภาฯ ได้จัดทำรายงานการประชุมแจกให้กับท่านสมาชิกสภาฯ ทุกท่านทราบแล้ว
ดังนั้น สมาชิกสภาองค์การบริหารส่วนตำบลฉลุงท่านใด จะแก้ไขเพิ่มเติมรายงานการประชุมสภาฯ ก็เป็นอำนาจของมติสภาฯแห่งนี้ เป็นผู้
แก้ไขเพิ่มเติม ขอให้สมาชิกสภาฯทุกท่านได้ตรวจรายงานการประชุมสภาฯ
/หากมี…
หากมีข้อความใดที่ยังไม่สมบูรณ์หรือจะแก้ไขเพิ่มเติมขอเรียนเชิญนำเสนอต่อที่ประชุมสภาฯ เพื่อขอมติที่ประชุมสภาฯให้แก้ไขเพิ่มเติม

ที่ประชุม			ไม่มี

นายมาหมาด  แปดเนียม		เมื่อที่ประชุมสภาไม่มีการเสนอแก้ไขรายงานการประชุม ผมจึงขอมติที่
     (ประธานสภาฯ)		ประชุมสภาองค์การบริหารส่วนตำบลฉลุงว่าเห็นชอบรับรองรายงานการ
ประชุมหรือไม่ ถ้าเห็นชอบรับรองรายงานการประชุมขอให้ท่านสมาชิกสภาองค์การบริหารส่วนตำบลฉลุง ยกมือขึ้นครับ
มติที่ประชุม			มีสมาชิกสภาฯอยู่ในห้องประชุมสภาฯจำนวน ๒๑ คน และที่ประชุมสภา
องค์การบริหารส่วนตำบลฉลุง	มีมติรับรองรายงานการประชุมสภาองค์การบริหารส่วนตำบลฉลุงสมัยสามัญ สมัยที่สาม ครั้งที่ ๒ ประจำปี พ.ศ. ๒๕๖๓ เมื่อวันพฤหัสบดี ที่ ๑๓ สิงหาคม ๒๕๖๓ ดังนี้
- รับรองรายงานการประชุม	จำนวน   ๒๐  เสียง
- ไม่รับรอง			จำนวน     -   เสียง
- งดออกเสียง			จำนวน     ๑  เสียง

ระเบียบวาระที่ ๓		กระทู้ถาม
· ไม่มี

ระเบียบวาระที่ ๔		เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว
· ไม่มี

ระเบียบวาระที่  ๕		เรื่องที่เสนอใหม่
๕.๑ พิจารณาให้ความเห็นชอบร่างระเบียบสภาองค์การบริหารส่วนตำบลฉลุง ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง พ.ศ. ๒๕๖๓ ขององค์การบริหารส่วนตำบลฉลุง
นายมาหมาด  แปดเนียม		ขอเชิญเลขานุการสภาฯได้ชี้แจงถึงข้อกฎหมาย
      (ประธานสภาฯ)
นายจรัญ  เส็นหล๊ะ		เรียนท่านประธานสภาที่เคารพ กระผมนายจรัญ เส็นหล๊ะ เลขานุการสภา
 (เลขานุการสภาฯ)	องค์การบริหารส่วนตำบลฉลุง ตามที่ได้มีหนังสือจากจังหวัดสตูล ที่ สต ๐๐๒๓.๔ / ว ๔๘๕๗ ลงวันที่ ๙ กันยายน ๒๕๖๓ เรื่อง การให้ประชาชนเข้าฟังการประชุมสภาองค์กรปกครองส่วนท้องถิ่น ด้วยกระทรวงมหาดไทยแจ้งว่า คณะกรรมาธิการพัฒนาการเมืองและการมีส่วนร่วมของประชาชน วุฒิสภา ได้มีหนังสือถึงกระทรวงมหาดไทย เสนอแนะให้กระทรวงมหาดไทยขอความร่วมมือไปยังสภาองค์กรปกครองส่วนท้องถิ่นพิจารณาดำเนินการตามความเหมาะสมเพื่อให้ประชาชนสามารถเข้าฟังการประชุมสภาองค์กรปกครองส่วนท้องถิ่นทุกระดับ ได้แก่ สภาองค์การบริหารส่วนจังหวัด สภา
/เทศบาล…
เทศบาล สภาองค์การบริหารส่วนตำบล สภาเมืองพัทยา และสภากรุงเทพมหานคร เพื่อเปิดโอกาสให้ประชาชนแสดงความคิดเห็นสะท้อนปัญหาความต้องการของชุมชนท้องถิ่น และมีส่วนร่วมในการพัฒนาท้องถิ่น จังหวัดสตูล จึงขอให้ดำเนินการดังนี้
๑. แจ้งข้อเสนอแนะของคณะกรรมาธิการการพัฒนาการเมืองและการมีส่วนร่วมของประชาชนวุฒิสภา ให้องค์การบริหารส่วนจังหวัด เทศบาล และองค์การบริหารส่วนตำบลนำไปพิจารณาดำเนินการตามความเหมาะสม
๒. แจ้งองค์การบริหารส่วนจังหวัด เทศบาล และองค์การบริหารส่วนตำบล ดำเนินการให้เป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๑๑๗ วรรคสี่ โดยให้สภาท้องถิ่นดังกล่าวกำหนดระเบียบเกี่ยวกับการอนุญาตให้ประชาชนเข้าฟังการประชุมและการปรึกษาของสภาท้องถิ่น และขออนุญาตชี้แจงระเบียบข้อกฎหมายที่เกี่ยวข้อง
ข้อกฎหมาย
ในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ 
ข้อ ๑๑๗ วรรคสี่ กำหนดให้ประธานสภาท้องถิ่นมีอำนาจอนุญาตให้ประชาชนเข้าฟังการประชุมและการปรึกษาของสภาท้องถิ่นได้ ตามระเบียบที่สภาท้องถิ่นกำหนด
ข้อ ๒๔ วรรคสาม กำหนดหลักเกณฑ์และวิธีการสำหรับให้ประชาชนเข้าฟังการประชุมสภาท้องถิ่นให้เป็นไปตามที่สภาท้องถิ่นกำหนด
ขอให้สมาชิกสภาองค์การบริหารส่วนตำบลฉลุงทุกท่านดูร่างระเบียบสภาองค์การบริหารส่วนตำบลฉลุง ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง พ.ศ. ๒๕๖๓ 
โดยที่เป็นการสมควรให้มีระเบียบสภาองค์การบริหารส่วนตำบลฉลุงว่าด้วย หลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง เพื่อเป็นการกำหนด หลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง อันเป็นการส่งเสริมการมีส่วนร่วมของประชาชนในท้องถิ่นตามหลักการบริหารกิจการบ้านเมืองที่ดี 
อาศัยอำนาจตามข้อ ๒๔ วรรคท้าย แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ ๒) พ.ศ.๒๕๕๔ และโดยมติสภาองค์การบริหารส่วนตำบลฉลุง ในการประชุมสภาองค์การบริหารส่วนตำบลฉลุง
/สมัยประชุม…
สมัยประชุมสามัญ สมัยที่สี่  ประจำปี พ.ศ. ๒๕๖๓ เมื่อวันที่ ๑๔ เดือน ธันวาคม พ.ศ. ๒๕๖๓ สภาองค์การบริหารส่วนตำบลฉลุง จึงออกระเบียบไว้ดังต่อไปนี้ 
ข้อ ๑ ระเบียบนี้เรียกว่า “ระเบียบสภาองค์การบริหารส่วนตำบลฉลุง ว่าด้วยหลักเกณฑ์  และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง พ.ศ. ๒๕๖๓” 
ข้อ ๒ ระเบียบนี้ให้บังคับใช้ได้นับถัดจากวันประกาศโดยเปิดเผย ณ ที่ทำการองค์การบริหารส่วนตำบลฉลุงเป็นต้นไป 
ข้อ ๓ เมื่อระเบียบนี้มีผลบังคับใช้ ให้ยกเลิกบรรดาประกาศ หลักเกณฑ์ วิธีการ ข้อกำหนด ข้อบังคับ หรือระเบียบอื่นใดที่ขัดหรือแย้งหรือได้กล่าวไว้แล้วในระเบียบนี้ และให้ใช้ระเบียบนี้แทน 
ข้อ ๔ ในระเบียบนี้ 
“องค์การบริหารส่วนตำบล” หมายความว่า องค์การบริหารส่วนตำบลฉลุง 
“สภาองค์การบริหารส่วนตำบล” หมายความว่า สภาองค์การบริหารส่วนตำบลฉลุง  			
“ประธานสภา” หมายความว่า ประธานสภาองค์การบริหารส่วนตำบลฉลุง หรือรองประธานสภาองค์การบริหารส่วนตำบลฉลุง ซึ่งปฏิบัติหน้าที่แทนประธานสภาหรือตามที่ประธานสภามอบหมาย  
“ผู้บริหาร” หมายความว่า นายกองค์การบริหารส่วนตำบลและรองนายกองค์การบริหารส่วนตำบลฉลุง 
 					“เลขานุการสภา” หมายความว่า เลขานุการสภาองค์การบริหาร
				ส่วนตำบลฉลุง  
“สมาชิกสภา” หมายความว่า สมาชิกสภาองค์การบริหารส่วนตำบลฉลุง 
“ประชุมลับ” หมายความว่า การประชุมสภาองค์การบริหารส่วนตำบลซึ่งห้ามมิให้บุคคลภายนอกซึ่งมิใช่สมาชิกสภา เลขานุการสภา ผู้บริหาร และเจ้าหน้าที่ที่ประธานสภาอนุญาตเข้าฟังการประชุมสภาองค์การบริหารส่วนตำบล
ข้อ ๕ ให้ประธานสภาองค์การบริหารส่วนตำบลฉลุง รักษาการตามระเบียบนี้  และให้มีอำนาจตีความ วินิจฉัยปัญหา กำหนดหลักเกณฑ์และวิธีปฏิบัติเพิ่มเติมที่มิได้กำหนดในระเบียบ เพื่อให้เป็นไป ตามระเบียบนี้ 
หมวด ๑ ข้อความทั่วไป 
ข้อ ๖ ประชาชน มีสิทธิเข้าฟังการประชุมสภาองค์การบริหารส่วนตำบลได้ ตามหลักเกณฑ์ และวิธีการซึ่งกำหนดไว้ในระเบียบนี้ ประชาชน
/ซึ่งเข้าฟัง…
ซึ่งเข้าฟังการประชุมสภาองค์การบริหารส่วนตำบล ต้องปฏิบัติตนในเมื่อได้
เข้าฟังการประชุมสภา ตามระเบียบนี้ หรือตามที่ประธานสภากำหนด 
ข้อ ๗ ประธานสภาเป็นผู้มีอำนาจ อนุญาตหรือไม่อนุญาต ให้ผู้ซึ่งมิใช่สมาชิกสภาเข้าฟังการประชุมสภา  เมื่อประธานสภาพิจารณาแล้วให้ถือเป็นที่สุด 
หมวด ๒ หลักเกณฑ์วิธีการสำหรับให้ประชาชนเข้าฟังการประชุมสภาองค์การบริหารส่วนตำบล
ส่วนที่ ๑ การเข้าฟังการประชุมสภาองค์การบริหารส่วนตำบล
 					ข้อ ๘ ประชาชนผู้มีความประสงค์เข้าฟังการประชุมสภาองค์การ
	บริหารส่วนตำบลสำหรับการประชุมสภาครั้งใด ให้ยื่นคำขอเข้ารับฟังการประชุมสภาองค์การบริหารส่วนตำบลต่อเลขานุการสภา  ณ ที่ทำการองค์การบริหารส่วนตำบลฉลุง (ห้องกิจการสภาฯ) โดยจะต้องยื่นก่อนถึงกำหนดเวลานัดประชุมสภาไม่น้อยกว่าหนึ่งวัน 
 					แบบคำขอเข้าฟังการประชุมสภาองค์การบริหารส่วนตำบลให้
					เป็นไปตามแบบที่เลขานุการสภากำหนด
ให้เลขานุการสภามีหน้าที่ต้องประกาศและประชาสัมพันธ์การประชุมสภาองค์การบริหารส่วนตำบล ให้ประชาชนทราบโดยทั่วถึง ทั้งการติดประกาศ ณ ที่ทำการองค์การบริหารส่วนตำบล หรือการออกเสียงตามสาย หรือโดยประการอื่น 
ข้อ ๙ ให้ผู้มีความประสงค์ยื่นคำขอเข้าฟังการประชุมสภาองค์การบริหารส่วนตำบล ต้องแสดงบัตรประจำตัวประชาชนต่อเลขานุการสภาในขณะที่ยื่นคำขอ  เลขานุการสภาจะให้ส่งสำเนาบัตรประจำตัวประชาชนด้วยก็ได้  
ข้อ ๑๐ เมื่อเลขานุการสภาได้รับคำขอตามข้อ ๘ ให้เสนอคำขอพร้อมความเห็นต่อประธานสภาเพื่อพิจารณา  
ข้อ ๑๑ ในการประชุมสภาองค์การบริหารส่วนตำบลครั้งใดๆ ถ้าเป็นการสมควรประธานสภา โดยอนุมัติที่ประชุมสภาองค์การบริหารส่วนตำบลอาจออกประกาศให้ประชาชนเข้าฟังการประชุมสภาองค์การบริหารส่วนตำบลได้โดยไม่ต้องยื่นคำขอตามข้อ ๘ ก็ได้ 
ให้เลขานุการสภามีหน้าที่ต้องประกาศและประชาสัมพันธ์การให้ประชาชนเข้าฟังการประชุมสภาองค์การบริหารส่วนตำบลตามวรรคหนึ่งให้ประชาชนทราบโดยทั่วถึง ทั้งโดยการติดประกาศ ณ ที่ทำการองค์การบริหารส่วนตำบล หรือการออกเสียงตามสาย หรือโดยประการอื่น ไม่น้อยกว่า ๓ วัน ก่อนวันประชุมสภาองค์การบริหารส่วนตำบล
ประชาชนผู้เข้าฟังตามข้อนี้ ต้องปฏิบัติตนในเมื่อได้เข้าฟังการประชุมสภาองค์การบริหารส่วนตำบลตามระเบียบนี้ หรือตามที่
/ประธาน…
ประธานสภากำหนด
       			ส่วนที่ ๒ ข้อกำหนดการปฏิบัติตนในการรับฟังการประชุมสภาองค์การ
			บริหารส่วนตำบล
ข้อ ๑๒ ผู้ได้รับอนุญาตให้เข้าฟังการประชุมสภาองค์การบริหารส่วนตำบล หรือประชาชนซึ่งสามารถเข้าฟังการประชุมสภาองค์การบริหารส่วนตำบลตามประกาศประธานสภาตามข้อ ๑๑ จะต้อง  
(๑) แต่งกายสุภาพประพฤติตนเรียบร้อย 
 					(๒) แสดงตัวโดยการแสดงบัตรประจำตัวประชาชน ต่อเจ้าหน้าที่
และลงลายมือชื่อในสมุดทะเบียนก่อนการเข้าฟังการประชุมสภา 
 					(๓) เข้านั่งประจำที่ในบริเวณที่จัดไว้ให้โดยเฉพาะ ห้ามมิให้เข้าไป
						ในเขตเฉพาะสำหรับ ผู้บริหาร สมาชิกสภา เจ้าหน้าที่ และ
						คณะกรรมการสภา 
 					(๔) จะต้องปฏิบัติตนอย่างสงบและคงไว้ซึ่งเกียรติแห่งสภา
					องค์การบริหารส่วนตำบล 
(๕) ปฏิบัติตนตามที่เจ้าหน้าที่ เลขานุการสภาแนะนำ หรือตามที่ประธานสภากำหนด 
ข้อ ๑๓ ห้ามมิให้ผู้ได้รับอนุญาตให้เข้าฟังการประชุมสภาองค์การบริหารส่วนตำบล หรือประชาชนซึ่งสามารถเข้าฟังการประชุมสภาองค์การบริหารส่วนตำบลตามประกาศประธานสภาตามข้อ ๑๑  กระทำการดังต่อไปนี้ 
(๑) แสดงความคิดเห็นหรือเสนอข้อคิดเห็นใดๆ ต่อที่ประชุมสภา
องค์การบริหารส่วนตำบล โดยเด็ดขาด เว้นแต่ในกรณีที่ประธานสภา
อนุญาตเท่านั้น 
(๒) สร้างหรือก่อให้เกิดการรบกวนต่อการประชุมสภาองค์การบริหารส่วนตำบล หรือกระทำ การใดๆ อันเป็นการรบกวนการประชุมสภาหรือการฟังการประชุมสภาองค์การบริหารส่วนตำบลของผู้อื่นโดย เด็ดขาด 
 					(๓) พกพา หรือนำเข้ามาซึ่งอาวุธหรือสิ่งของอื่นใดซึ่งโดยสภาพ
			อาจใช้อย่างอาวุธ เข้ามาในที่ ประชุมสภาองค์การบริหารส่วนตำบลและ
			บริเวณสภาองค์การบริหารส่วนตำบล 
(๔) ดื่มสุราจนมีอาการมึนเมาก่อนเข้าร่วมการประชุมสภาองค์การ
				บริหารส่วนตำบล กรณีนี้ เพียงแต่มีกลิ่นสุราก็ถือว่ามีอาการดังกล่าวแล้ว 
(๕) การกระทำอื่นใดซึ่งประธานสภากำหนดไว้ 
ข้อ ๑๔ ในเมื่อที่ประชุมสภาองค์การบริหารส่วนตำบลมีมติให้มีการประชุมลับสำหรับการ ประชุมครั้งใด หรือช่วงใดของการประชุม ผู้ได้รับอนุญาตให้เข้าฟังการประชุมสภาองค์การบริหารส่วนตำบล หรือ
/ประชาชน…
ประชาชนซึ่งสามารถเข้าฟังการประชุมสภาองค์การบริหารส่วนตำบลตาม
ประกาศประธานสภา  ตาม ข้อ ๑๑ ต้องออกจากห้องประชุมสภาองค์การบริหารส่วนตำบล และห้ามมิให้เข้าฟังการประชุมสภาองค์การบริหารส่วนตำบลในครั้งนั้นหรือในช่วงนั้น จนกว่าที่ประชุมสภาองค์การบริหารส่วนตำบลจะได้มีมติยกเลิกการประชุมลับสำหรับการประชุมสภาองค์การบริหารส่วนตำบลครั้งนั้นหรือช่วงนั้นแล้วเสียก่อน
ส่วนที่ ๓ การเผยแพร่การประชุมสภาองค์การบริหารส่วนตำบล 
ข้อ ๑๕ ในการประชุมสภาองค์การบริหารส่วนตำบลครั้งใดๆ ถ้ามิใช่เป็นการประชุมลับและ เมื่อเป็นการสมควรประธานสภาอาจจัดให้มีการถ่ายทอดสด ภาพ เสียง หรือทั้งภาพและเสียง ผ่านทางระบบโทรทัศน์วงจรปิด ระบบเสียงตามสาย ระบบเสียงไร้สาย หรือทางวิทยุชุมชน หรือโดยวิธีการอื่นตามที่ เห็นสมควรก็ได้ เพื่อให้ประชาชนสามารถฟังการประชุมสภาองค์การบริหารส่วนตำบลในครั้งดังกล่าวได้โดยสะดวกตามสมควร
การดำเนินการตามวรรคหนึ่ง ให้เป็นหน้าที่ของเลขานุการสภาดำเนินการตามที่ประธานสภากำหนด
เพื่อให้การดำเนินการของเลขานุการสภาตามวรรคสองเป็นไปด้วยความเรียบร้อยมีประสิทธิภาพและโดยสะดวก ให้ผู้บริหารมีคำสั่งให้ เจ้าหน้าที่ขององค์การบริหารส่วนตำบลเป็นผู้ช่วยเหลือ และปฏิบัติงานตามที่เลขานุการสภามอบหมาย 
หมวด ๓ การรักษาระเบียบและความสงบเรียบร้อย 
 					ข้อ ๑๖ ในเมื่อผู้ได้รับอนุญาตให้เข้าฟังการประชุมสภาองค์การ
บริหารส่วนตำบล หรือ ประชาชนซึ่งสามารถเข้าฟังการประชุมสภาตามประกาศประธานสภาตามข้อ ๑๑ ละเลยไม่ปฏิบัติตามข้อ ๑๒  หรือกระทำการอันต้องห้ามตามข้อ ๑๓ หรือกระทำการอันขัดต่อความสงบเรียบร้อยในการประชุมสภาองค์การบริหารส่วนตำบล หรือไม่ปฏิบัติตามข้อกำหนดของประธานสภา ประธานสภามีอำนาจดังต่อไปนี้  
(๑) สั่งให้ผู้นั้นปฏิบัติตามที่เห็นสมควร หรือสั่งให้หยุดการกระทำนั้นเสีย  
(๒) สั่งให้ผู้นั้นออกจากที่ประชุมสภาองค์การบริหารส่วนตำบลและตัดสิทธิการเข้าฟังการประชุม ในครั้งนั้นเสียก็ได้ 
 					(๓) สั่งห้ามมิให้ผู้นั้นเข้าฟังการประชุมสภาองค์การบริหารส่วน
				ตำบลโดยมีกำหนดระยะเวลา  
กรณีที่ผู้ใดขัดคำสั่งของประธานสภาหรือก่อความไม่สงบเรียบร้อย หรือกระทำการอันเสื่อมเกียรติของที่ประชุมสภาองค์การบริหารส่วนตำบล และในเมื่อประธานสภาได้สั่งให้ผู้นั้นออกจากที่ประชุมแล้ว  แต่ผู้นั้นขัดขืน

/ประธาน… 
ประธานสภามีอำนาจสั่งให้เจ้าหน้าที่ซึ่งได้รับแต่งตั้งจากผู้บริหารให้ทำ
หน้าที่รักษาความสงบเรียบร้อยของการประชุมสภาองค์การบริหารส่วนตำบล นำตัวผู้นั้นออกจากที่ประชุมสภาองค์การบริหารส่วนตำบลหรือออกไปให้พ้นบริเวณสภาองค์การบริหารส่วนตำบลก็ได้ 
 					ข้อ ๑๗ คำสั่งของประธานสภาตามระเบียบนี้ให้ถือเป็นเด็ดขาด 
				จึงขอให้สมาชิกสภาองค์การบริหารส่วนตำบลฉลุงทุกท่านพิจารณาให้ความ
เห็นชอบร่างระเบียบสภาองค์การบริหารส่วนตำบลฉลุง ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง พ.ศ. ๒๕๖๓ ขององค์การบริหารส่วนตำบลฉลุง ต่อไป
นายมาหมาด  แปดเนียม		ท่านสมาชิกสภาองค์การบริหารส่วนตำบลฉลุง สามารถอภิปรายก่อนที่จะมี
    (ประธานสภาฯ)		การลงมติ ขอเชิญครับ

ที่ประชุม			ไม่มีการอภิปราย		

นายมาหมาด  แปดเนียม		ถ้าไม่มีใครอภิปรายผมขอมติที่ประชุม 
(ประธานสภาฯ)		สมาชิกสภาองค์การบริหารส่วนตำบลฉลุงท่านใดเห็นชอบระเบียบสภา
องค์การบริหารส่วนตำบลฉลุง ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง พ.ศ. ๒๕๖๓ ขอให้ยกมือขึ้นครับ

มติที่ประชุม			มีสมาชิกสภาฯ อยู่ในห้องประชุมสภาฯ จำนวน ๒๑ คน และที่ประชุมสภา
องค์การบริหารส่วนตำบลฉลุง มีมติเห็นชอบระเบียบสภาองค์การบริหารส่วนตำบลฉลุง ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาองค์การบริหารส่วนตำบลฉลุง พ.ศ. ๒๕๖๓ ด้วยคะแนนเสียงดังนี้
- เห็นชอบ		จำนวน   ๒๐   เสียง
- ไม่เห็นชอบ		จำนวน    -    เสียง
- งดออกเสียง		จำนวน    ๑    เสียง
๕.๒ รายงานผลการติดตามและประเมินผลแผนการพัฒนา ประจำปี ๒๕๖๓ ขององค์การบริหารส่วนตำบลฉลุง 
นายมาหมาด  แปดเนียม		ขอเชิญส่วนที่เกี่ยวข้องชี้แจง
      (ประธานสภาฯ)
นายจรัญ  เส็นหล๊ะ		เรียนท่านประธานสภาที่เคารพ กระผมนายจรัญ เส็นหล๊ะ ปลัดองค์การ
 (ปลัด อบต.ฉลุง)			บริหารส่วนตำบลฉลุง เนื่องจากนายกองค์การบริหารส่วนตำบลฉลุงติด
ภารกิจไม่สามารถเข้าร่วมประชุมได้จึงได้จัดทำหนังสือแจ้งไปยังประธานสภาองค์การบริหารส่วนตำบลฉลุงมอบหมายให้กระผม เป็นผู้ดำเนินการชี้แจงแทน 
ตามระเบียบกระทรวงมหาดไทยว่าด้วยการจัดทำแผนพัฒนาของ
/องค์กร…
องค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมจนถึง (ฉบับที่ ๓)
พ.ศ. ๒๕๖๑ กำหนดให้องค์กรปกครองส่วนท้องถิ่นดำเนินการติดตามและ
ประเมินผลแผนพัฒนาท้องถิ่น พร้อมทั้งประกาศผลการติดตามและประเมินผลแผนให้ประชาชนทราบ โดยอย่างน้อยปีละหนึ่งครั้งภายในเดือนธันวาคมของทุกปีเพื่อเป็นเครื่องมือในการบริหารงานที่ทำให้ท้องถิ่นสามารถดำเนินการได้ตามเป้าหมายที่วางไว้ ในส่วนของรายละเอียดเนื่องจากเป็นงานของสำนักปลัดองค์การบริหารส่วนตำบลฉลุง ผมจะให้สำนักปลัดได้นำเสนอในเรื่องรายงานผลการติดตามและประเมินผลแผนการพัฒนา ประจำปี ๒๕๖๓ ขององค์การบริหารส่วนตำบลฉลุง ขอเชิญเจ้าหน้าที่ที่เกี่ยวข้องได้ดำเนินการชี้แจง
นายรัฐศาสตร์  ลารีนู		เรียนท่านประธานสภาที่เคารพ กระผมนายรัฐศาสตร์ ลารีนู นักวิเคราะห์
(นักวิเคราะห์ฯ)	นโยบายและแผน ขอรายงานผลการติดตามและประเมินผลแผนการพัฒนา ประจำปี ๒๕๖๓ ขององค์การบริหารส่วนตำบลฉลุง โดยมีรายละเอียดดังนี้
องค์ประกอบรายงานการติดตามและประเมินผลแผนพัฒนาองค์การบริหารส่วนตำบลฉลุง ประจำปี ๒๕๖๓  มีดังนี้
ส่วนที่	๑   บทนำ
                				๑. ความสำคัญของการติดตามและประเมินผล
                				๒. วัตถุประสงค์ของการติดตามและประเมินผล
                				๓. ขั้นตอนการติดตามและประเมินผล
                				๔. เครื่องมือการติดตามและประเมินผล
                				๕. ประโยชน์ของการติดตามและประเมินผล
ส่วนที่	๒   การติดตามและประเมินผล
                				๑. สรุปผลการติดตามและประเมินผล ปีงบประมาณ พ.ศ. ๒๕๖๓
                				๒. แนวทางการติดตามและประเมินผล ปีงบประมาณ พ.ศ. ๒๕๖๔
ส่วนที่	๓   ผลการวิเคราะห์การติดตามและประเมินผล
                				๑. ผลการพิจารณาการติดตามและประเมินผลยุทธศาสตร์เพื่อ
ความสอดคล้องแผนพัฒนาท้องถิ่น
               				๒. ผลการพิจารณาการติดตามและประเมินผลโครงการเพื่อความ
				สอดคล้องแผนพัฒนาท้องถิ่น
ส่วนที่	๔   สรุปผล ข้อสังเกตและข้อเสนอแนะ
                				๑. สรุปผลการพัฒนาท้องถิ่นในภาพรวม
                				๒. ข้อเสนอแนะในการจัดทำแผนพัฒนาท้องถิ่นในอนาคต
ภาคผนวก
     					๑. คำสั่งแต่งตั้งคณะกรรมการติดตามและประเมินผลแผนพัฒนา
องค์การบริหารส่วนตำบลฉลุง
     					๒. แบบสำรวจความพึงพอใจของประชาชน
/บัญชีสรุป…
บัญชีสรุปผลการดำเนินงานตามแผนพัฒนาท้องถิ่น (พ.ศ. ๒๕๖๑ – ๒๕๖๕) ประจำปี ๒๕๖๓ สำหรับ องค์กรปกครองส่วนท้องถิ่นดำเนินการ
ยุทธศาสตร์และจำนวนโครงการที่ปรากฏอยู่ในแผนและจำนวนโครงการที่ได้ปฏิบัติ
	
ยุทธศาสตร์

	จำนวนโครงการ

	
	จำนวนโครงการที่ปรากฏอยู่ในแผน
	จำนวนโครงการ
ที่ได้ปฏิบัติ

	๑.
	ยุทธศาสตร์การพัฒนาคุณภาพชีวิตของประชาชนอย่างยั่งยืน
	๒๒
	๑๕

	๒.
	ยุทธศาสตร์การพัฒนาโครงสร้างพื้นฐานให้ได้มาตรฐานอย่างทั่วถึง
	๑๗
	๑๐

	๓.
	ยุทธศาสตร์การพัฒนาการศึกษา ศาสนาและศิลปวัฒนธรรม
	๑๓
	๘

	๔.
	ยุทธศาสตร์การสร้างความเข้มแข็งและสันติสุขในท้องถิ่น
	๑๐
	๒

	๕.
	ยุทธศาสตร์การจัดการทรัพยากรธรรมชาติและสิ่งแวดล้อม
	๗
	๑

	๖.
	ยุทธศาสตร์การบริหารจัดการบ้านเมืองที่ดี
	๘
	๗

	รวม
	๗๗
	๔๓



รายละเอียดยุทธศาสตร์และจำนวนโครงการหรือกิจกรรม ที่ดำเนินงานประจำปี ๒๕๖๓
	ยุทธศาสตร์ / โครงการหรือกิจกรรม
	งบประมาณ
(บาท)
	หมายเหตุ

	๑.  ด้านการส่งเสริมคุณภาพชีวิตที่ดี
	
	

	๑.๑
	สนับสนุนเบี้ยยังชีพผู้สูงอายุ
	๘,๘๒๒,๙๐๐
	

	๑.๒
	สนับสนุนเบี้ยยังชีพความพิการ
	๒,๘๓๐,๖๐๐
	

	๑.๓
	สนับสนุนเบี้ยยังชีพผู้ป่วยเอดส์
	๒๔,๐๐๐
	

	๑.๔
	ฝึกอบรมอาชีพแก่ผู้สูงอายุ
	๔๓,๗๕๐
	

	๑.๕
	ฝึกอบรมอาชีพแก่สตรี
	๓๙,๗๗๒
	

	๑.๖
	ฝึกอบรมอาชีพแก่คนพิการ
	๓๔,๓๕๕
	

	๑.๗
	สร้างงานสร้างรายได้แก่ครอบครัว
	๔๓,๐๑๐
	

	๑.๘
	อุดหนุนโครงการอาหารกลางวันเพื่อเด็กกำพร้า
	๓๐,๐๐๐
	

	๑.๙
	ป้องกันและควบคุมโรคระบาด
	๖๙,๑๐๗
	

	๑.๑๐
	ป้องกันและควบคุมโรคติดต่อและโรคไม่ติดต่อ
	๑๓,๒๕๐
	

	๑.๑๑
	สัตว์ปลอดโรค คนปลอดภัยจากโรคพิษสุนัขบ้า
	๒๘,๙๗๘
	

	๑.๑๒
	สำรวจจำนวนข้อมูลสัตว์ตามโครงการสัตว์ปลอดโรค คนปลอดภัยจากโรคพิษสุนัขบ้า
	๐
	งบประมาณร่วมกับโครงการ ข้อ ๑.๑๑

	๑.๑๓
	เพิ่มประสิทธิภาพการแพทย์ฉุกเฉิน อบต.ฉลุง
	๙๒๔,๘๑๔.๒๐
	

	๑.๑๔
	อุดหนุนโครงการสำหรับการดำเนินงานตามแนวทางโครงการพระราชดำริด้านสาธารณสุข
	๑๔๐,๐๐๐
	

	๑.๑๕
	ส่งเสริมสนับสนุนกิจกรรมการกีฬา
	๓๔,๙๙๐
	



	ยุทธศาสตร์ / โครงการหรือกิจกรรม
	งบประมาณ
(บาท)
	หมายเหตุ

	๒.  ด้านโครงสร้างพื้นฐานให้ได้มาตรฐานอย่างทั่วถึง
	
	

	๒.๑
	ขยายเขตระบบประปาส่วนภูมิภาค
	๑,๓๙๘,๐๐๐
	

	๒.๒
	ก่อสร้างถนนผิวจราจรหินคลุก สายหมู่ที่ ๘  เชื่อมหมู่ที่ ๕
	๑,๓๖๐,๐๐๐
	

	๒.๓
	ปรับปรุงถนนผิวจราจร คสล. ซอยหลังสำนักงานอิสลาม  หมู่ที่ ๑
	๖๒๕,๐๐๐
	

	๒.๔
	ก่อสร้างถนนผิวจราจร คสล. ซอยกุโบร์  หมู่ที่ ๑๐
	๒๒๒,๐๐๐
	

	๒.๕
	ก่อสร้างถนนผิวจราจร คสล. ซอยมัดราซ๊ะ  หมู่ที่ ๓
	๔๑๕,๐๐๐
	

	๒.๖
	ก่อสร้างถนนผิวจราจร คสล. ซอยโคกกูบู  หมู่ที่ ๑๑
	๕๗๗,๐๐๐
	

	๒.๗
	ก่อสร้างถนนผิวจราจร คสล. ซอยสันเขาน้อย  หมู่ที่ ๑๒
	๒๔๗,๐๐๐
	

	๒.๘
	ปรับปรุงถนนผิวจราจร คสล. ซอยทุ่งพญา ๒  หมู่ที่ ๑๔
	๒๗๕,๐๐๐
	

	๒.๙
	ปรับปรุงถนนผิวจราจร คสล. ซอยควนปันหยี  หมู่ที่ ๘
	๖,๔๐๓,๐๐๐
	

	๒.๑๐
	วางท่อระบายน้ำ คสล. หมู่ที่ ๖, ๗
	๗๐๐,๐๐๐
	อยู่ระหว่างดำเนินการ

	๓.  ด้านการศึกษา ศาสนา และวัฒนธรรม
	
	

	๓.๑
	สนับสนุนค่าใช้จ่ายการบริหารสถานศึกษาศูนย์พัฒนาเด็กเล็ก
	๓๔๐,๐๐๐
	

	๓.๒
	ค่าจัดซื้ออาหารเสริม (นม) ศูนย์พัฒนาเด็กเล็ก
	๑๒๓,๐๘๗.๐๘
	

	๓.๓
	ค่าจัดซื้ออาหารเสริม (นม) โรงเรียน
	๗๕๕,๑๘๐.๔๔
	

	๓.๔
	อุดหนุนโครงการอาหารกลางวันโรงเรียน
	๑,๗๕๒,๐๐๐
	

	๓.๕
	อุดหนุนโครงการพัฒนาศูนย์ กศน. ตำบลฉลุง
	๓๐,๐๐๐
	

	๓.๖
	จัดงานวันเด็กแห่งชาติ
	๙๒,๑๓๘
	

	๓.๗
	สนับสนุนการจัดงานเมาลิดประจำปี
	๙๘,๘๑๔
	

	๓.๘
	อุดหนุนโครงการอบรมคุณธรรมจริยธรรมนักเรียนโรงเรียนตาดีกาประจำมัสยิด
	๒๕๖,๐๐๐
	



	ยุทธศาสตร์ / โครงการหรือกิจกรรม
	งบประมาณ
(บาท)
	หมายเหตุ

	๔.  ด้านการสร้างความเข็มแข็งและสันติสุขในท้องถิ่น
	
	

	๔.๑
	เพิ่มประสิทธิภาพองค์กรสตรีและแกนนำหมู่บ้าน
	๙๙,๘๕๐
	

	๔.๒
	ป้องกันและบรรเทาสาธารณภัยและช่วยเหลือผู้ประสบภัยพิบัติ
	๔๘๓,๕๕๑
	

	๕.  ด้านการจัดการทรัพยากรธรรมชาติและสิ่งแวดล้อม
	
	

	๕.๑
	ฉลุงน่าอยู่อย่างยั่งยืน
	๑๐,๒๗๔
	

	๖.  ด้านการบริหารจัดการบ้านเมืองที่ดี
	
	

	๖.๑
	พัฒนาประสิทธิภาพการบริหารจัดการตามหลักธรรมาภิบาล
	๑๒๙,๗๕๕
	

	๖.๒
	เพิ่มประสิทธิภาพการจัดเก็บรายได้
	๑๘,๕๒๒
	

	๖.๓
	พัฒนาและปรับปรุงระบบแผนที่ภาษี
	๑๒๐,๐๐๐
	

	๖.๔
	ฝึกอบรมกฎหมายทั่วไปแก่ประชาชน
	๑๖,๕๖๔
	

	๖.๕
	อุดหนุนโครงการจัดตั้งศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น อำเภอเมืองสตูล จังหวัดสตูล
	๒๐,๐๐๐
	

	๖.๖
	จัดทำป้ายประชาสัมพันธ์ อบต. ฉลุง
	๘๐,๐๐๐
	

	๖.๗
	ปรับปรุงภูมิทัศน์บริเวณที่ทำการ อบต. ฉลุง
	๐
	ไม่ใช้งบประมาณ

	
	รวมโครงการหรือกิจกรรม ทั้งสิ้น  ๔๓  โครงการ
	
	


สรุปผลความสำเร็จการบรรลุเป้าหมายตามแผนพัฒนาองค์การบริหารส่วนตำบลฉลุง ประจำปี ๒๕๖๓
โครงการหรือกิจกรรม ในแผนพัฒนาท้องถิ่น (พ.ศ. ๒๕๖๑–๒๕๖๕) เฉพาะโครงการในปี ๒๕๖๓  จำนวน  ๗๗  โครงการ
  โครงการหรือกิจกรรม ที่ดำเนินการในปี ๒๕๖๓		           จำนวน	 ๔๒  โครงการ  คิดเป็นร้อยละ  ๕๔.๕๔
  โครงการหรือกิจกรรมที่อยู่ระหว่างดำเนินการในปี ๒๕๖๓	จำนวน   ๑   โครงการ  คิดเป็นร้อยละ  ๑.๓๐
  โครงการหรือกิจกรรม ที่ไม่ได้ดำเนินการในปี ๒๕๖๓		จำนวน  ๓๔  โครงการ  คิดเป็นร้อยละ  ๔๔.๑๖
เนื่องจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ที่ระบาดในประเทศไทย มติคณะรัฐมนตรีได้กำหนดมาตรการเพื่อแก้ปัญหาโรคระบาดสายพันใหม่ โดยให้ส่วนราชการและหน่วยงานอื่นๆ ของรัฐหลีกเลี่ยง หรือเลื่อนการจัดกิจกรรมที่มีการรวมตัวกันของประชาชน และเว้นระยะห่างทางสังคม (social distancing) องค์การบริหารส่วนตำบลฉลุง จึงไม่สามารถดำเนินการโครงการ/กิจกรรมต่างๆ ตามแผนดำเนินงานขององค์การบริหารส่วนตำบลฉลุงได้ครบถ้วน
· 
ที่ประชุม			รับทราบ

ระเบียบวาระที่ ๖		เรื่องอื่นๆ

นายมาหมาด   แปดเนียม		มีสมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
     (ประธานสภาฯ)		ให้ที่ประชุมรับทราบอีกหรือไม่ ขอเชิญเสนอครับ
นางจันทิรา   ทองคำ	เรียนท่านประธานสภาที่เคารพ ดิฉันนางจันทิรา  ทองคำ  ผู้อำนวยการ
(ผู้อำนวยการกองคลัง)	กองคลัง ขอรายงานสถานะทางการคลัง ประจำปีงบประมาณ ๒๕๖๓ 
/กันยายน…
ประจำเดือน กันยายน ๒๕๖๓ 
- รายรับประมาณการ ๕๑,๐๐๐,๐๐๐ บาท  
- รายรับจริง ๕๔,๔๘๙,๙๘๑.๗๘ บาท
- รายจ่าย ๔๔,๓๑๕,๕๘๖.๖๔ บาท 
รายงานสถานะทางการคลัง ประจำปีงบประมาณ ๒๕๖๔ ตั้งแต่เดือนตุลาคม ถึงเดือนธันวาคม
- รายรับประมาณการ ๕๖,๙๐๐,๐๐๐ บาท 
- รายรับจริง ๑๔,๗๒๗,๓๔๗.๔๓ บาท 
- รายจ่าย ๖,๖๕๔,๘๒๑.๕๙  บาท
- เงินสะสม ๒๖,๑๖๘,๖๔๖.๕๐ บาท
- เงินทุนสำรองเงินสะสม ๑๗,๔๘๐,๘๖๕.๕๐ บาท

ที่ประชุม			รับทราบ

นางสาวฟาติมา  รักสัตย์		เรียนท่านประธานสภาที่เคารพ ดิฉันนางสาวฟาติมา  รักสัตย์  ผู้อำนวยการ
 (ผอ.กองการศึกษาฯ)		กองการศึกษา ศาสนา และวัฒนธรรม ขอชี้แจงโครงการสนับสนุนการจัด
งานเมาลิด ประจำปีงบประมาณ ๒๕๖๔ ซึ่งได้ดำเนินการเสร็จเรียบร้อยแล้วในวันที่ ๒๕ พฤศจิกายน ๒๕๖๓ และได้จัดทำแบบประเมินสำรวจความพึงพอใจของผู้เข้าร่วมโครงการ จำนวน ๑๐๐ คน ระดับความพึงพอใจต่อโครงการ มีจำนวน ๘ ข้อ
					๑. ความเหมาะสมของเนื้อหาสาระ
					๒. ความเหมาะสมของสถานที่
					๓. การดำเนินงานเป็นไปตามกำหนด
					๔. การอำนวยความสะดวกของเจ้าหน้าที่ในการจัดโครงการ
					๕. การจัดลำดับขั้นตอนของโครงการ
					๖. การเปิดโอกาสให้ประชาชนมีส่วนร่วมในโครงการ
					๗. ประโยชน์ที่ได้รับจากโครงการ
					๘. ท่านต้องการให้จัดโครงการลักษณะเดียวกันนี้อีก
				ซึ่งระดับความพึงพอใจมี ๕ ระดับ คือ มากที่สุด, มาก, ปานกลาง, น้อย,
น้อยที่สุด และสถานภาพทั่วไปแยกเป็น 
๑. เพศ ชาย จำนวน ๒๗ คน , เพศหญิง ๗๓ คน 
๒. สถานะทั่วไป เด็ก จำนวน ๙ คน, เยาวชน จำนวน ๑๑ คน, ผู้นำศาสนา จำนวน ๔ คน, ประชาชน จำนวน ๗๖ คน
๓.อายุ ต่ำกว่า ๑๕ ปี จำนวน ๑๐ คน, อายุ ๑๖-๒๕ ปี จำนวน ๑๑ คน, อายุ ๒๖-๔๐ ปี จำนวน ๔๖ คน, อายุ ๔๑ ปี ขึ้นไป จำนวน ๓๓ คน
	สรุปผลการประเมินความพึงพอใจของโครงการมีค่าเฉลี่ย ๔.๒ คิดเป็นร้อยละ ๘๔ อยู่ในระดับคุณภาพดีมาก	และข้อเสนอแนะของผู้เข้าร่วมโครงการ คือ
/๑.เรื่อง…
					๑. เรื่องอาหารให้ดีกว่านี้
					๒. ให้มีการแข่งขันที่เป็นระเบียบมากกว่านี้ (สถานที่)
๓. การจัดกิจกรรมเมาลิดเป็นกิจกรรมที่ดี เนื่องจากในรายละเอียดกิจกรรมมีกิจกรรมให้เด็กแสดงออกอย่างเหมาะสมสร้างความสามัคคีในหมู่คณะของแต่ละหมู่บ้าน
          ๔. อยากให้ประชาชนของตำบลฉลุงทุกหมู่บ้านมีส่วนร่วมมากกว่านี้
๕. เป็นกิจกรรมที่ดีช่วยเสริมพัฒนาการความรู้ของนักเรียน
๖. เป็นโครงการที่ทำให้ประชาชนมีส่วนร่วม ทำงานเป็นทีม
และขอขอบคุณคณะผู้บริหาร,สมาชิกสภาฯ, ตลอดจนพนักงานทุกท่านที่ให้ความร่วมมือในการจัดกิจกรรมในครั้งนี้สำเร็จลุล่วงไปด้วยดี

ที่ประชุม			รับทราบ

นางพรทิภา  รอเกต		เรียนท่านประธานสภาที่เคารพ ดิฉันนางพรทิภา  รอเกต หัวหน้าสำนักปลัด
(หัวหน้าสำนักปลัด)		ด้วยสำนักปลัดจะดำเนินการจัดทำโครงการในช่วงเดือนธันวาคม ๒๕๖๓
จำนวน ๒ โครงการ ดังนี้
๑. โครงการฝึกอบรมชุดปฏิบัติการจิตอาสาภัยพิบัติประจำองค์การบริหารส่วนตำบลฉลุง จะจัดขึ้นในระหว่างวันที่ ๒๒ – ๒๔ ธันวาคม ๒๕๖๓ โดยมีกลุ่มเป้าหมาย จำนวน ๕๐ คน ซึ่งเป็นโครงการของนโยบายกระทรวงมหาดไทยกำหนดว่าท้องถิ่นทุกแห่งจะต้องดำเนินการจัดทำโครงการดังกล่าวนี้ จึงขอเรียนเชิญสมาชิกสภาองค์การบริหารส่วนตำบลฉลุงทุกท่านเข้าร่วมในพิธิเปิดในวันที่ ๒๒ ธันวาคม ๒๕๖๓ เวลา ๑๓.๐๐ น. โดยมีท่านผู้ว่าราชการจังหวัดสตูลเป็นประธานในพิธีเปิดโครงการฯ
๒. โครงการพัฒนาประสิทธิภาพการบริหารจัดการตามหลักธรรมาภิบาล จะจัดขึ้นในระหว่างวันที่ ๒๘ - ๒๙ ธันวาคม ๒๕๖๓ ณ ซีซี รีสอร์ท ตำบลปากน้ำ จังหวัดสตูล ซึ่งได้จัดทำแบบสำรวจผู้เข้าร่วมโครงการไปแล้วโดยกำหนดส่งแบบสำรวจมายังสำนักปลัด งานการเจ้าหน้าที่ ภายในวันนี้ จึงขอความร่วมมือท่านสมาชิกสภาองค์การบริหารส่วนตำบลฉลุงที่ประสงค์จะเข้าร่วมโครงการฯจัดส่งแบบสำรวจมายังงานการเจ้าหน้าที่เพื่อจะได้ดำเนินการต่อไป

ที่ประชุม			รับทราบ

 นายชัยยุทธ จิตต์ภักดี		เรียนท่านประธานสภาที่เคารพ กระผมนายชัยยุทธ  จิตต์ภักดี ผู้อำนวยการ
(ผอ.กองสวัสดิการสังคม)		กองสวัสดิการสังคม ขอแจ้งเรื่องให้ที่ประชุมทราบดังนี้
๑. เรื่องโครงการพัฒนาศักยภาพผู้สูงอายุ ประจำปีงบประมาณ ๒๕๖๔
	ตามที่กองสวัสดิการสังคมได้ดำเนินการจัดทำโครงการพัฒนาศักยภาพผู้สูงอายุ ประจำปีงบประมาณ ๒๕๖๔ ในวันที่ ๒๖ พฤศจิกายน
๒๕๖๓ เสร็จสิ้นไปเรียบร้อยแล้วนั้น ขอขอบคุณทุกท่านที่ให้ความร่วมมือใน
/การจัด…
การจัดกิจกรรมในครั้งนี้ จึงทำให้โครงการสำเร็จลุล่วงไปด้วยดี โดยมีกลุ่มเป้าหมายจำนวน ๓๗๐ คน ซึ่งผู้สูงอายุได้ให้ความร่วมมือเป็นอย่างดี
๒. เรื่องโครงการปรับปรุงซ่อมแซมที่อยู่อาศัยของผู้พิการ ของสำนักงานพัฒนาสังคมและความมั่นคงของมนุษย์จังหวัดสตูล
	ตามที่กองสวัสดิการสังคมได้ประสานสมาชิกสภาองค์การบริหารส่วนตำบลฉลุงให้ดำเนินการสำรวจและคัดเลือกบุคคลที่เข้าหลักเกณฑ์ในการปรับปรุงซ่อมแซมที่อยู่อาศัยให้กับผู้พิการนั้น มีทั้งหมด ๕ ครัวเรือน ได้แก่ หมู่ที่ ๑, หมู่ที่ ๔, หมู่ที่ ๖, หมู่ที่ ๑๑ และหมู่ที่ ๑๓ กองสวัสดิการสังคมได้จัดส่งเอกสารไปยังสำนักงานพัฒนาสังคมและความมั่นคงของมนุษย์จังหวัดสตูลไปเรียบร้อยแล้ว หลังจากนี้สำนักงานพัฒนาสังคมและความมั่นคงของมนุษย์จังหวัดสตูลจะลงพื้นที่สำรวจว่าเข้าหลักเกณฑ์หรือไม่ เพื่อพิจารณาดำเนินการต่อไป
๓.. เรื่องการรับลงทะเบียนผู้สูงอายุ ประจำปีงบประมาณ ๒๕๖๕ 
มีจำนวนผู้สูงอายุที่มาลงทะเบียนเพื่อขอรับเงินเบี้ยยังชีพผู้สูงอายุในปีงบประมาณ ๒๕๖๕ จำนวน ๑๐๘ ราย และที่ยังไม่ได้มาลงทะเบียนอีกประมาณ ๒๐ กว่าราย จึงขอความร่วมมือจากท่านสมาชิกสภาองค์การบริหารส่วนตำบลฉลุงทุกท่านสำรวจผู้สูงอายุที่ยังไม่ได้มาลงทะเบียน ให้มาลงทะเบียนภายในสิ้นปีงบประมาณนี้ 
๔. เรื่องบัตรประจำตัวคนพิการ 
ผู้พิการที่มีบัตรประจำตัวคนพิการที่หมดอายุ จะต้องไปต่อบัตรประจำตัวคนพิการใหม่ เนื่องจากต่อไปกรมบัญชีกลางจะมีการเชื่อมโยงข้อมูลระหว่างกรมการปกครองกับสำนักงานพัฒนาสังคมและความมั่นคงของมนุษย์จังหวัดสตูล หากบัตรประจำตัวคนพิการท่านใดหมดอายุกรมบัญชีกลางจะระงับการจ่ายเงินทันทีในเดือนนั้น จนกว่าท่านจะไปต่อบัตรใหม่ แต่สำหรับองค์การบริหารส่วนตำบลฉลุง ผมได้สำรวจข้อมูลคนพิการทุกรายแล้ว และให้ไปต่อบัตรประจำตัวคนพิการใหม่แล้วสำหรับคนพิการที่บัตรหมดอายุ ทั้งนี้สามารถต่อบัตรประจำตัวคนพิการได้ล่วงหน้าภายใน ๓๐ วัน 

ที่ประชุม			รับทราบ

นายมาหมาด   แปดเนียม		สมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
     (ประธานสภาฯ)		ให้ที่ประชุมรับทราบอีกหรือไม่ ขอเชิญเสนอครับ
นายยูโสบ  หมาดมานัง		เรียนท่านประธานสภาที่เคารพ กระผมนายยูโสบ  หมาดมานัง สมาชิก
   (สมาชิกสภาฯม.๔)		สภาองค์การบริหารส่วนตำบลฉลุง หมู่ที่ ๔ ขอสอบถามเรื่องเงินสงเคราะห์
				ในการจัดการศพ ของสำนักงานพัฒนาสังคมและความมั่นคงของมนุษย์
จังหวัดสตูล ว่ามีแนวทางในการดำเนินการอย่างไรบ้างเพื่อไม่ให้ผู้จัดการศพไปดำเนินเรื่องติดต่อที่สำนักงานสำนักงานพัฒนาสังคมและความมั่นคงของ
/มนุษย์…
มนุษย์จังหวัดสตูล เพื่อเป็นการให้ความสะดวกแก่ผู้จัดการศพไม่ให้เกิดความยากลำบากในการเดินทาง หากมีการโอนเงินมาให้องค์การบริหารส่วนตำบลดำเนินการจะเป็นการดียิ่งให้กับประชาชน
นายชัยยุทธ จิตต์ภักดี		เรียนท่านประธานสภาที่เคารพ กระผมนายชัยยุทธ  จิตต์ภักดี ผู้อำนวยการ
(ผอ.กองสวัสดิการสังคม)		กองสวัสดิการสังคม เรื่องเงินสงเคราะห์ในการจัดการศพ ไม่ได้เป็นเงิน
				งบประมาณขององค์การบริหารส่วนตำบล แต่เป็นเงินงบประมาณจาก
ส่วนกลาง โดยมีหลักเกณฑ์ดังนี้คือ ผู้สูงอายุที่เสียชีวิตมีสิทธิที่จะได้รับเงินสงเคราะห์ในการจัดการศพ จำนวน ๓,๐๐๐ บาท ซึ่งจะมีการตรวจสอบว่าอยู่ในภาวะยากลำบากหรือไม่ และจะต้องมีการรับรองจากผู้นำหมู่บ้าน
โดยในเบื้องต้นจะต้องให้ผู้จัดการศพไปแจ้งการเสียชีวิตที่อำเภอ และให้ยื่นแบบคำร้องขอรับเงินสงเคราะห์ในการจัดการศพ ซึ่งการรับเรื่องจะมีที่อำเภอ และที่องค์การบริหารส่วนตำบลเพื่อประสานไปยังสำนักงานพัฒนาสังคมและความมั่นคงของมนุษย์จังหวัดสตูล หากอำเภอให้ความอนุเคราะห์ดำเนินเรื่องให้ก็จะเสร็จสิ้นไป หากอำเภอไม่ดำเนินการให้ผู้จัดการศพสามารถมาติดต่อดำเนินเรื่องที่องค์การบริหารส่วนตำบลก็ได้เพื่อจะได้ประสานไปยังสำนักงานพัฒนาสังคมและความมั่นคงของมนุษย์จังหวัดสตูลดำเนินการต่อไป ในส่วนของการจ่ายเงินจะมีการโอนเงินเข้าบัญชีของผู้จัดการศพโดยตรง ไม่ได้เป็นการยากลำบากใดๆทั้งสิ้น

ที่ประชุม			รับทราบ

นายบัซรีย์   สัตย์สุข		เรียนท่านประธานสภาที่เคารพ กระผมนายบัซรีย์  สัตย์สุข สมาชิกสภา
(สมาชิกสภาฯม.๖)	องค์การบริหารส่วนตำบลฉลุง ขอแจ้งเรื่องให้ที่ประชุมทราบดังนี้
๑. เรื่องการช่วยเหลือผู้ที่ได้รับผลกระทบการแพร่ระบาดของโรคติดเชื้อ
ไวรัสโคโรนา ๒๐๑๙ (2019) 
สืบเนื่องจากผู้ที่ได้รับผลกระทบการแพร่ระบาดของโรคติดเชื้อ
ไวรัสโคโรนา ๒๐๑๙ (2019) ได้ลงทะเบียนรับเงินช่วยเหลือจากสำนักงานพัฒนาสังคมและความมั่นคงของมนุษย์จังหวัดสตูลจำนวนสองพันบาท จึงทำให้ไม่มีสิทธิที่จะได้รับการช่วยเหลือจากหน่วยงานอื่น แต่ในขณะนี้สำนักงานพัฒนาสังคมและความมั่นคงของมนุษย์จังหวัดสตูลยังไม่ได้ให้ความช่วยเหลือแต่อย่างใด จึงทำให้เขาเสียสิทธิในการรับถุงยังชีพที่องค์การบริหารส่วนตำบลฉลุงแจกให้ ซึ่งเกิดความไม่ยุติธรรมสำหรับผู้ที่ได้รับผลกระทบจริงๆ ต่อไปหากมีการช่วยเหลือโดยการแจกถุงยังชีพอีกผมขอเสนอแนะว่าอย่าไปรวมกับส่วนกลางเพราะจะทำให้เขาเสียโอกาสตรงนั้นไป
๒. เรื่องการซ่อมแซมถนนชำรุด
ขอความอนุเคราะห์กองช่างให้ลงพื้นที่สำรวจถนนซอยหลังโรงเรียน หมู่ที่ ๖ ซึ่งเกิดความชำรุดเสียหายทำให้ประชาชนที่ใช้เส้นทางนี้ได้รับความ
/เดือดร้อน…
เดือดร้อน และถนนสายกลางนาทางไปชลประทาน จะมีรถบรรทุกหกล้อสัญจรทำให้ท่อระบายน้ำแตกประมาณสามจุด ซึ่งขณะนี้ยังไม่มีหน่วยงานใดเข้าไปช่วยเหลือแก้ไขปัญหา ขอให้กองช่างดำเนินการซ่อมแซมด้วย
๓. เรื่องการซ่อมแซมไฟฟ้าสาธารณะ 
ขอความอนุเคราะห์หน่วยงานที่เกี่ยวข้องเข้าไปซ่อมแซมไฟฟ้าสาธารณะของหมู่ที่ ๖ ซึ่งขณะนี้ยังมีบางจุดที่ยังไม่ได้ซ่อมแซม 
นายจรัญ  เส็นหล๊ะ	เรียนท่านประธานสภาที่เคารพ กระผมนายจรัญ เส็นหล๊ะ ปลัดองค์การ
 (ปลัด อบต.ฉลุง)	บริหารส่วนตำบลฉลุง ขอชี้แจงดังนี้
๑. เรื่องการลงทะเบียนรับเงินช่วยเหลือสองพันบาทจากหน่วยงานพัฒนาสังคมและความมั่นคงของมนุษย์จังหวัดสตูล จะพาดพิงเรื่องการแจกถุงยังชีพขององค์การบริหารส่วนตำบลฉลุง สืบเนื่องจากผมได้ไปประชุมกับหัวหน้าสำนักปลัดที่ศาลากลางจังหวัดสตูล ได้หารือเรื่องการแจกถุงยังชีพ และได้ข้อสรุปว่าให้หน่วยงานองค์การบริหารส่วนตำบลแจกถุงยังชีพร่วมกับหน่วยงานองค์การบริหารส่วนจังหวัดคนละครึ่ง โดยมีเงื่อนไขว่าประชาชนที่จะได้รับการช่วยเหลือการแจกถุงยังชีพจากหน่วยงานองค์การบริหารส่วนตำบลนั้นจะต้องไม่ได้รับการช่วยเหลือจากหน่วยงานอื่น ซึ่งผมได้หารือกับส่วนที่เกี่ยวข้องให้ตรวจสอบว่าในแต่ละพื้นที่นั้นมีหน่วยงานใดเข้าไปช่วยเหลือบ้างหรือไม่ สำหรับการช่วยเหลือนั้นไม่ว่าจะได้หรือยังไม่ได้หากมีรายชื่ออยู่ในกลุ่มเป้าหมายที่ได้รับความช่วยเหลือแล้วจะไม่ได้รับการช่วยเหลืออีก ดังนั้นจึงได้ข้อสรุปว่าผู้ที่จะได้รับความเหลือจากหน่วยงานองค์การบริหารส่วนตำบลฉลุงนั้น จะต้องไม่ได้รับการช่วยเหลือจากหน่วยงานอื่นมาเป็นกลุ่มเป้าหมายในการแจกถุงยังชีพ
๒. เรื่องถนนและท่อระบายน้ำที่ชำรุดเสียหาย ขอให้กองช่างลงพื้นที่ไปสำรวจความเสียหายเพื่อหาแนวทางแก้ไขปัญหาต่อไป
๓. เรื่องการซ่อมแซมไฟฟ้าสาธารณะ เนื่องจากการซ่อมแซมไฟฟ้าสาธารณะมีอีกหลายพื้นที่ยังไม่ได้รับการซ่อมแซมอย่างทั่วถึง ต่อไปผมจะวางนโยบายใหม่ และให้กองช่างรับเรื่องนี้ไปดำเนินการ

 ที่ประชุม			รับทราบ

นายประวิทย์ พูลภักดี	เรียนท่านประธานสภาที่เคารพ กระผมนายประวิทย์  พูลภักดี นายช่างโยธา
 (นายช่างโยธาอาวุโส)	อาวุโส 
- เรื่องการซ่อมแซมไฟฟ้าสาธารณะ ขณะนี้อยู่ระหว่างดำเนินการสำรวจไฟฟ้าสาธารณะที่ชำรุดตามจุดต่างๆในหมู่บ้านว่ามีกี่จุด และจะดำเนินการซ่อมแซมไฟฟ้าตามลำดับคิวต่อไป
	- เรื่องท่อระบายน้ำที่ชำรุดเสียหาย การดำเนินการซ่อมแซมจะต้องใช้ระยะเวลาในการดำเนินการในเรื่องของการจัดซื้อจัดจ้างต้องเป็นไปตามขั้นตอน สำหรับเรื่องโครงการที่อยู่ระหว่างการก่อสร้าง ขอความกรุณาดู
/ด้วยว่า…
ด้วยว่าโครงการนั้นอยู่ระหว่างการดำเนินการก่อสร้างหรือไม่ หรือโครงการนั้นดำเนินการแล้วเสร็จ หากอยู่ระหว่างดำเนินการขอให้ท่านเข้าใจด้วยว่างานยังดำเนินการไม่แล้วเสร็จทำให้เกิดความไม่สะดวกในการสัญจร
	และขอประชาสัมพันธ์ให้ทราบว่าองค์การบริหารส่วนตำบลฉลุงได้รับการอุดหนุนงบประมาณจากหน่วยงานป้องกันและบรรเทาสาธารณภัย โครงการปรับปรุงสระน้ำบริเวณหลังองค์การบริหารส่วนตำบลฉลุง งบประมาณ จำนวน ๕,๐๐๐,๐๐๐ กว่าบาท ถือว่าเป็นข่าวดีสำหรับประชาชนในพื้นที่องค์การบริหารสส่วนตำบลฉลุง

ที่ประชุม			รับทราบ

นายชัยยุทธ  จิตต์ภักดี		เรียนท่านประธานสภาที่เคารพ กระผมนายชัยยุทธ จิตต์ภักดี ผู้อำนวยการ
(ผอ.กองสวัสดิการสังคม) 		กองสวัสดิการสังคม ด้วยสำนักงานพัฒนาสังคมและความมั่นคงของมนุษย์
จังหวัดสตูลได้ให้องค์การบริหารส่วนตำบลฉลุงดำเนินการสำรวจผู้ยากไร้ที่ประสบปัญหาน้ำท่วม และทางหมู่บ้านได้ส่งรายชื่อผู้ที่ได้รับผลกระทบมาแล้ว ซึ่งหน่วยงานพมจ.ได้ลงไปสำรวจพื้นที่จริงและได้สัมภาษณ์ผู้ที่ได้รับผลกระทบบางท่านบริเวณพื้นที่รอบนอกน้ำท่วมจริงแต่ไม่ได้รับผลกระทบในเรื่องที่อยู่อาศัยเลย การช่วยเหลือในส่วนนี้อาจจะไม่ได้รับกันทุกคน ในระหว่างนี้ก็ต้องรองบประมาณจากส่วนกลางเช่นเดียวกัน

ที่ประชุม			รับทราบ

นายจรัญ  เส็นหล๊ะ		เรียนท่านประธานสภาที่เคารพ กระผมนายจรัญ เส็นหล๊ะ ปลัดองค์การ
(ปลัดอบต.ฉลุง)	บริหารส่วนตำบลฉลุง สืบเนื่องจากท่านผู้อำนวยการกองสวัสดิการสังคมได้แจ้งเรื่องการสำรวจผู้ยากไร้ที่ประสบปัญหาน้ำท่วมนั้น ผมได้ไปประชุมที่อำเภอเรื่องนี้ ปรากฏว่าในเขตพื้นที่อำเภอเมืองสตูลมีผู้ที่ได้รับผลกระทบจากน้ำท่วมในรอบที่ผ่านมาล่าสุดทั้งหมดประมาณ ๓,๘๐๐ คน องค์การบริหารส่วนตำบลฉลุงได้รับผลกระทบจากน้ำท่วม ๓,๕๐๐ คน จึงทำให้หน่วยงานสำนักงานพัฒนาสังคมและความมั่นคงของมนุษย์จังหวัดสตูลได้ลงพื้นที่สำรวจผู้ที่ได้รับผลกระทบเพื่อให้การช่วยเหลือต่อไป

ที่ประชุม			รับทราบ

นายมาหมาด   แปดเนียม		มีสมาชิกสภาองค์การบริหารส่วนตำบลฉลุงท่านใดมีเรื่องอื่นๆที่จะนำเสนอ
     (ประธานสภาฯ)		ให้ที่ประชุมรับทราบอีกหรือไม่ ขอเชิญเสนอครับ

ที่ประชุม			- ไม่มี

นายมาหมาด  แปดเนียม		เมื่อที่ประชุมสภาองค์การบริหารส่วนตำบลฉลุง ไม่มีเรื่องที่จะเสนอหรือ
(ประธานสภาฯ)	สอบถามเพิ่มเติม ผมขอขอบคุณทุกท่านที่ให้ความร่วมมือในการประชุมสภาองค์การบริหารส่วนตำบลฉลุงเป็นไปด้วยความเรียบร้อย ผมขอปิดการ
/ประชุม…

ประชุมสภาองค์การบริหารส่วนตำบลฉลุง สมัยประชุมสามัญ สมัยที่สี่ ครั้งที่ ๑ ประจำปี พ.ศ. ๒๕๖๓

เลิกประชุม	เวลา  ๑๑.๕๐ น.




                                              (ลงชื่อ)	  จรัญ   เส็นหล๊ะ	           ผู้จดรายงานการประชุม
				                 ( นายจรัญ      เส็นหล๊ะ )
			                 เลขานุการสภาองค์การบริหารส่วนตำบลฉลุง

คณะกรรมการสามัญฯ ได้ตรวจรายงานการประชุมสภาองค์การบริหารส่วนตำบลฉลุง สมัยประชุม
สามัญ สมัยที่สี่ ครั้งที่ ๑ ประจำปี พ.ศ. ๒๕๖๓ เมื่อวันจันทร์  ที่ ๑๔  เดือน ธันวาคม พ.ศ. ๒๕๖๓  เวลา ๐๙.๓๐ น. แล้ว และรับรองว่าถูกต้องตามการดำเนินการประชุม ดังกล่าว


				    (ลงชื่อ)	บัซรีย์   สัตย์สุข	         ประธานกรรมการ
				                ( นายบัซรีย์   สัตย์สุข )
				      สมาชิกสภาองค์การบริหารส่วนตำบลฉลุง

				
				    (ลงชื่อ)	อรุณ    หมาดสา		กรรมการ
					       ( นายอรุณ   หมาดสา )
			                 สมาชิกสภาองค์การบริหารส่วนตำบลฉลุง


				     (ลงชื่อ)	มีซัน   หมาดมานัง	กรรมการ
				                ( นายมีซัน   หมาดมานัง )
			                 สมาชิกสภาองค์การบริหารส่วนตำบลฉลุง

	สภาองค์การบริหารส่วนตำบลได้รับรองรายงานการประชุมสภาองค์การบริหารส่วนตำบลฉลุงสมัยประชุมสามัญ สมัยที่สี่ ครั้งที่ ๑ ประจำปี พ.ศ. ๒๕๖๓ เมื่อวันจันทร์ ที่ ๑๔ เดือน ธันวาคม พ.ศ. ๒๕๖๓
				




[bookmark: _GoBack]				     (ลงชื่อ)	มาหมาด  แปดเนียม          ผู้รับรองรายงานการประชุม
				              ( นายมาหมาด    แปดเนียม )
                                                ประธานสภาองค์การบริหารส่วนตำบลฉลุง

 
